**Isidro Dubert García**, nado en Muros o 2 de novembro de 1961, é un historiador e catedrático de Historia Moderna na Universidade de Santiago de Compostela.

Traxectoria
-----------

Catedrático de Historia Moderna da Universidade de Santiago de Compostela dende 2010, é membro do consello de redacción de *Annales de Démographie Historique*. Fundador da revista especializada *Obradoiro de Historia Moderna* (1991-1992) da que actualmente (2018) é director. Profesor invitado na *École des Hautes Études en Sciences Sociales de París* no curso 2014-2015. Dende 2008 é membro do Conselho de Asesoramento Científico do Centro de Estudos da Populaçao, Economia e Sociedade da Universidade de Porto. Foi membro así mesmo da xunta directiva da Asociación de Demografía Histórica Española, (2008-2011), e vogal da Fundación Española de Historia Moderna (2011-2014). Na actualidade (2018) é director do departamento de Historia Moderna.

Realizou estancias de investigación na Universitá degli Studi dei Bologna (1989); na E.H.E.S.S. de París (1990, 1998, 2004); na University de Cambridge (2001) e no C.R.M. da Université de la Sorbonne-Paris IV (2008). Participou en numerosos congresos, coloquios e seminarios especializados nacionais e internacionais. Foi Investigador Principal en distintos proxectos de I+D+i conseguidos en réxime de concorrencia competitiva, como *Servizo doméstico e mercados de traballo na Galicia do Antigo Réxime, séculos XVIII-XIX* (2002-2004); *Vellez e envellecemento na historia de Galicia* (2005-2008); ou *Mobilidade poboacional campo-cidade, mortalidade e estrutura demográfica urbana no noroeste peninsular*(2010-2012).

Aínda que nos últimos anos se interesou polo estudo das migracións campo-cidade, o servizo doméstico, a socioloxía do clero, a cultura popular, a pesca e o comercio marítimo ou a vellez e o envellecemento poboacional, os seus actuais centros de interese viran ao redor do estudo dos mercados de traballo urbanos e a análise sociodemográfica da sexualidade pre e extramarital. Os resultados máis relevantes das súas investigacións apareceron publicados en revistas especializadas como *Journal of Family History*; *Gender&History*; *Annales de Démographie Historique*; *Continuity and Change*; *Populaçao e Sociedade*; *Revista de Demografía Histórica; Obradoiro de Historia Moderna; Revista de Historia Agraria; Studia Storica. Historia Moderna*; etc.

Obra bibliográfica
------------------

* *Bartolomé Rajoy y Losada, arzobispo y señor de Compostela*. Vigo: Nigra Trea. 2010. 978-84-15078-04-3
* *Cultura popular e imaxinario social en Galicia, 1480-1900*. Santiago de Compostela: USC. 2007. 978-84-9750-789-9
* *Carlos V y la ciudad de La Coruña*. Madrid: Club Bibliófilo Versol. 2000. 84-930453-3-0
* *Historia de la familia en Galicia durante la época moderna, 1550-1830 (estructura, modelos hereditarios y conflictividad)*. Ediciós do Castro. 1992. 84-930453-3-0
* *Estructura y comportamientos familiares en la Galicia de fines del Antiguo Régimen*. Santiago de Compostela: USC. 1991. 84-7191-700-9
* *Los comportamientos de la familia urbana en la Galicia del Antiguo Régimen el ejemplo de Santiago de Compostela en el siglo XVIII*. Santiago de Compostela: USC. 1987. 84-7191-423-9.

Vida persoal
------------

É irmán de Francisco Dubert.

Notas
-----

1. ↑  "Membro - Isidro Dubert - Historia Moderna". *www.usc.gal*. Arquivado dende o orixinal o 19 de febreiro de 2021. Consultado o 2021-01-27.

Véxase tamén
------------

### Bibliografía

* *Dicionario biográfico de Galicia* **2**. Ir Indo Edicións. 2010-2011. p. 13.

### Ligazóns externas

* "A emigración non é un fracaso do que marcha, senón do que queda" Arquivado 17 de abril de 2019 en Wayback Machine. *El Correo Gallego*, 12/6/2016.

|  |  |
| --- | --- |
| Control de autoridades | 
* Wd: Q45912802
* WorldCat
* VIAF: 114575848
* BNE: XX4579272
* BNF: 123891409
* Dialnet: 169514
* GND: 1056746076
* ISNI: 0000000116999777
* LCCN: n89653598
* NKC: jo2013772690
* openMLOL: 341151
* ORCID: 0000-0002-4662-2863
* Persée: 277025
* PTBNP: 219296
* Scopus: 7801457761
* SUDOC: 032971141

 |